Propagación vechetativa

En Biolochía, recibe o nombre de multiplicación vechetativa u propagación vechetativa o creiximiento d'a población d'un organismo sin incremento d'o numero d'individos, o que se consigue por propagación de piez d'un mesmo individo chenetico. Se considera una forma de reproducción asexual, y no toz os organismos a pueden fer.

O termino fue acunyau orichinalment en o campo d'a Botanica. Manimenos, con l'abance d'atras especialidaz d'a Biolochía, como a Microbiolochía y a Micolochía, s'ha emplegau tamién con organismos no vechetals.

L'Hombre ha emplegau diferents tecnicas de propagación vechetativa de plantas d'interés economico dende o Neolitico, anque sin dar-les ixe nombre. En realidat, son formas de propagación vechetativa la plantada d'esqueixes, estolons y a división de rizomas de plantas, pus dan lugar a plantas cheneticament identicas a la suya prochenitera. A siembra de bulbos y tuberclos tamién son formas de propagación vechetativa.

 Se veiga tamién 

Reproducción asexual
Mitospora
Reproducción sexual
Meiospora u espora.

Categoría:Reproducción
Categoría:Chenetica